2015. gada 9. jūnijā Noteikumi Nr. 281

Rīgā (prot. Nr. 28  1. §)

**Noteikumi par Latvijas būvnormatīvu LBN 202-15**

**"Būvprojekta saturs un noformēšana"**

Izdoti saskaņā ar

Būvniecības likuma

5. panta pirmās daļas 3. punktu

1. Noteikumi apstiprina Latvijas būvnormatīvu LBN 202-15 "Būvprojekta saturs un noformēšana" (turpmāk – Latvijas būvnormatīvs LBN 202-15).

2. Ekonomikas ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu.

3. Nacionālā standartizācijas institūcija tīmekļa vietnē www.lvs.lv publicē to Latvijas nacionālo standartu sarakstu, kurus piemēro Latvijas būvnormatīva LBN 202-15 izpildei.

4. Būvprojekti, kuri noteiktā kārtībā izstrādāti vai iesniegti saskaņošanai būvvaldē līdz šo noteikumu spēkā stāšanās dienai atbilstoši attiecīgajā laikposmā piemēroto normatīvo aktu prasībām, nav jāpārstrādā atbilstoši Latvijas būvnormatīvā LBN 202-15 noteiktajām prasībām.

Ministru prezidente Laimdota Straujuma

Ekonomikas ministre Dana Reizniece-Ozola